b'\n_START_ARTICLE_\nXysticus lanio\n_START_SECTION_\nUtbredelse\n_START_PARAGRAPH_\nXysticus lanio er utbredt i palearktis, Den finnes i Norge, nord til Midt-Norge, utbredt, men ikke tallrik.\n_START_SECTION_\nUtseende\n_START_PARAGRAPH_\nXysticus lanio er mellom 4 og 7 millimeter lang. Hunnen er generelt noe st\xc3\xb8rre enn hannen. Kroppen er todelt i en bakkropp og et hode-bryst parti, kalt cephalothorax. Hodet har forfra en slags firkantet form. Foran p\xc3\xa5 hodet er det \xc3\xa5tte \xc3\xb8yne. Hos krabbeedderkopper er de to fremste beina ekstra kraftige og lange, mens de to bakerste beina er kortere._NEWLINE_Hunnen er lyst eller litt m\xc3\xb8rkere brun eller r\xc3\xb8dbrun, med lysere eller m\xc3\xb8rkere flekker. Fargene er ofte litt blasse ikke s\xc3\xa5 kontrastfulle som hos andre Xysticus-arter, som blant annet Xysticus cristatus. Et annet kjennetegn kan v\xc3\xa6re at det p\xc3\xa5 bakkroppen er en rekke sm\xc3\xa5 m\xc3\xb8rke flekker og at den mangler slektens forholdsvis vanlige trekant-tegning, p\xc3\xa5 ryggsiden av forkroppen._NEWLINE_Hannen er m\xc3\xb8rkere, nesten svart med kontrastrike lyst brungule tegninger. Forkroppen er m\xc3\xb8rk med et lyst Y-formet merke._NEWLINE_Mange av artene i slekten Xysticus er ganske lik hverandre og er variable i farge, selv om enkelte kan ha artstypiske flekker (m\xc3\xb8nster). For sikker artsbestemmelse kreves ofte n\xc3\xa6rmere unders\xc3\xb8kelse av de kj\xc3\xb8nnsmodne edderkoppens genitalier, hos hunner epigynet og hos hanner pedipalpenes siste ledd. De voksne (imago) finnes p\xc3\xa5 v\xc3\xa5ren og tidlig om sommeren.'